Vives Emplea Saludable arranca la seua tercera edició a Alboraia
22 de març de 2024

S'inicia la tercera edició a Alboraia del programa de cerca d'ocupació amb enfocament saludable "Vives Emplea Saludable Comunitat Valenciana” està cofinançat pel Fons Social Europeu Plus (2021-2027) i el Ministeri de Drets Socials, Consum i Agenda 2030. El consistori renova el conveni amb Acción Contra el Hambre perquè es puga realitzar a Alboraia.

Des del Departament de Serveis Socials es considera necessària la promoció de la inclusió sociolaboral de persones en situació o risc d'exclusió social, per tant s'ha acordat la col·laboració amb aquest projecte.

Vives Emplea Saludable és un programa destinat a persones d'entre 18 i 65 anys en situació de desocupació i vulnerabilitat social l'objectiu principal de la qual és l'accés a l'ocupació a través de l'enfortiment de les seues competències professionals i acompanyament en el procés de cerca d'ocupació que integra de manera transversal un estil de vida saludable.

El projecte se centra en el desenvolupament personal i professional per a la millora de competències i capacitats en l'accés al mercat laboral a través d'una metodologia integral formada per sessions grupals, sessions de suport individual, formació, intermediació laboral i creació de sinergies laborals.

A més, a través dels itineraris s'ofereixen diferents activitats saludables desenvolupant l'autocura, autoestima, gestió de l'estrés i ansietat, realització d'exercici físic, alimentació equilibrada i prevenció de malalties.

Les fases dels itineraris es desenvolupen de manera progressiva i tenen com a objectiu final dissenyar solucions creatives a les situacions de desocupació que es viuen en els contextos en risc d'exclusió. Aquestes solucions sorgeixen del treball en equip i de les sinergies creades, on les persones es converteixen en protagonistes del seu propi canvi.